CELEX: 32019D1614
Language: da
Date: 2019-09-26 00:00:00
Title: Kommissionens gennemførelsesafgørelse (EU) 2019/1614 af 26. september 2019 om bemyndigelse af medlemsstaterne til at indrømme undtagelser fra visse bestemmelser i Rådets direktiv 2000/29/EF for kartofler, dog ikke læggekartofler, med oprindelse i regionerne Akkar og Bekaa i Libanon (meddelt under nummer C(2019) 6819)

30.9.2019   
               
               
                  DA
               
               
                  Den Europæiske Unions Tidende
               
               
                  L 250/85
               
            
         KOMMISSIONENS GENNEMFØRELSESAFGØRELSE (EU) 2019/1614
         af 26. september 2019
         om bemyndigelse af medlemsstaterne til at indrømme undtagelser fra visse bestemmelser i Rådets direktiv 2000/29/EF for kartofler, dog ikke læggekartofler, med oprindelse i regionerne Akkar og Bekaa i Libanon
         
            
               (meddelt under nummer C(2019) 6819)
            
         
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet (1), særlig artikel 15, stk. 1, første led, og
         ud fra følgende betragtninger:
         
                     (1)
                  
                  
                     I henhold til artikel 4, stk. 1, i direktiv 2000/29/EF sammenholdt med del A, punkt 12, i bilag III til nævnte direktiv skal medlemsstaterne forbyde indførsel til Unionen af kartofler, dog ikke læggekartofler, med oprindelse i Libanon. I henhold til artikel 15, stk. 1, i nævnte direktiv kan der dog gives tilladelse til at indrømme undtagelser, hvis der ikke er risiko for spredning af skadegørere.
                  
               
                     (2)
                  
                  
                     I henhold til artikel 5, stk. 1, i direktiv 2000/29/EF sammenholdt med del A, kapitel I, punkt 25.2, i bilag IV til nævnte direktiv skal medlemsstaterne forbyde indførsel til Unionen af kartofler, medmindre de har oprindelse i lande, der vides at være fri for Clavibacter michiganensis (Smith) Davis et al. ssp. sepedonicus (Spieckermann et Kotthoff) Davis et al., i det følgende benævnt »skadegøreren«, eller hvor bestemmelser, der anerkendes som svarende til EU-bestemmelserne om bekæmpelse af denne skadegører, er opfyldt. Libanon opfylder ingen af disse betingelser. I henhold til artikel 15, stk. 1, i nævnte direktiv kan der dog gives tilladelse til at indrømme undtagelser, hvis der ikke er risiko for spredning af skadegørere.
                  
               
                     (3)
                  
                  
                     Kommissionens gennemførelsesafgørelse 2013/413/EU (2) om bemyndigelse til at indrømme undtagelser fra visse bestemmelser i direktiv 2000/29/EF for kartofler, dog ikke læggekartofler, med oprindelse i regionerne Akkar og Bekaa i Libanon udløb den 31. oktober 2018.
                  
               
                     (4)
                  
                  
                     Libanon har fremsendt nye oplysninger for at påvise, at kartofler, dog ikke læggekartofler, med oprindelse i regionerne Akkar og Bekaa er dyrket under passende plantesundhedsmæssige betingelser for at sikre beskyttelsen af Unionens område mod skadegøreren.
                  
               
                     (5)
                  
                  
                     Indførsel til Unionen af kartofler, dog ikke læggekartofler, med oprindelse i regionerne Akkar og Bekaa i Libanon bør derfor tillades, forudsat at de opfylder betingelser, som sikrer, at skadegøreren ikke forekommer på kartoflerne, når de indføres til Unionens område. Disse betingelser bør vedrøre fremstilling i områder, som er fri for skadegøreren, gennemførelse af tilsyn med disse områder, fremstilling fra certificerede læggekartofler samt betingelser for håndtering, opbevaring, pakning og præparation.
                  
               
                     (6)
                  
                  
                     Kartoflerne bør indføres til Unionen via udpegede indgangssteder for at sikre en effektiv kontrol og reduktion af plantesundhedsmæssige risici.
                  
               
                     (7)
                  
                  
                     Der bør fastlægges undersøgelseskrav for at sikre kontrol af de plantesundhedsmæssige risici. Det bør fastslås, at prøveudtagning og undersøgelser skal foretages i overensstemmelse med den eksisterende undersøgelsesordning, som er fastlagt i Rådets direktiv 93/85/EØF (3).
                  
               
                     (8)
                  
                  
                     Kartoflerne bør kun indføres til og flyttes inden for Unionen, hvis de er forsynet med en passende mærkning, som angiver deres oprindelse i Libanon og andre relevante oplysninger, med henblik på at forhindre udplantning og for at sikre identifikation og sporbarhed af kartoflerne.
                  
               
                     (9)
                  
                  
                     Undtagelsen bør være tidsbegrænset.
                  
               
                     (10)
                  
                  
                     Foranstaltningerne i denne afgørelse er i overensstemmelse med udtalelse fra Den Stående Komité for Plantesundhed —
                  
               VEDTAGET DENNE AFGØRELSE:
         
            Artikel 1
            Bemyndigelse til at indrømme undtagelse
            Uanset artikel 4, stk. 1, i direktiv 2000/29/EF sammenholdt med del A, punkt 12, i bilag III til nævnte direktiv og artikel 5, stk. 1, i nævnte direktiv sammenholdt med del A, kapitel I, punkt 25.2, i bilag IV til nævnte direktiv kan medlemsstaterne tillade indførsel til deres område af kartofler som defineret i del A, punkt 12, i bilag III til nævnte direktiv, (i det følgende benævnt »kartoflerne«) med oprindelse i regionerne Akkar og Bekaa i Libanon, som opfylder betingelserne i bilaget til denne afgørelse.
         
         
            Artikel 2
            Plantesundhedscertifikat
            Plantesundhedscertifikatet som fastlagt i artikel 13a, stk. 3, i direktiv 2000/29/EF udstedes i Libanon. Følgende indføres under rubrikken »Supplerende erklæring«:
            
                        a)
                     
                     
                        angivelsen: »I overensstemmelse med EU-kravene i Kommissionens gennemførelsesafgørelse (EU) 2019/1614«
                     
                  
                        b)
                     
                     
                        partiets referencenummer
                     
                  
                        c)
                     
                     
                        navn på det skadegørerfrie område i henhold til punkt 1 i bilaget.
                     
                  
         
            Artikel 3
            Indgangssted
            
               1.   Kartofler, der er omfattet af en tilladelse i henhold til artikel 1, må kun indføres til Unionen via et eller flere indgangssteder, der er udpeget med henblik på en sådan indførsel af den medlemsstat, på hvis område indgangsstedet befinder sig.
            
            
               2.   Medlemsstaten meddeler indgangsstederne samt navn og adresse på det officielle organ, som der henvises til i direktiv 2000/29/EF, og som er ansvarlig for hvert indgangssted, til de øvrige medlemsstater, Kommissionen og Libanon.
            
         
         
            Artikel 4
            Medlemsstaternes kontrol
            
               1.   Der udtages prøver med henblik på officielle undersøgelser for Clavibacter michiganensis (Smith) Davis et al. ssp. sepedonicus (Spieckermann et Kotthoff) Davis et al. (i det følgende benævnt »skadegøreren«) fra hvert parti i en sending. Hver prøve skal bestå af mindst 200 knolde. Hvis en sending vejer mere end 25 ton, udtages der én prøve for hver 25 ton samt yderligere én prøve for den resterende del af partiet.
            
            
               2.   De ansvarlige officielle organer foretager en visuel undersøgelse af prøverne for symptomer på forekomsten af skadegøreren på overskårne knolde. Mens denne undersøgelse foretages, skal alle partier i den pågældende sending forblive under officiel kontrol, og de må ikke flyttes eller anvendes.
            
            
               3.   Hvis der ved den i stk. 2 omhandlede undersøgelse opdages symptomer på forekomsten af skadegøreren, skal der foretages undersøgelser, som kan fastslå skadegørerens tilstedeværelse, i overensstemmelse med punkt 1.1 og punkt 4-10 i bilag I til direktiv 93/85/EØF.
               Mens disse undersøgelser foretages, skal alle partier i den pågældende sending og alle andre sendinger, som indeholder et parti med oprindelse i det samme skadegørerfrie område, og som er under kontrol af det pågældende ansvarlige officielle organ, forblive under officiel kontrol, og de må ikke flyttes eller anvendes.
            
            
               4.   Hvis skadegørerens tilstedeværelse bekræftes i en prøve i henhold til stk. 3, skal der ske tilbageholdelse og behørig opbevaring af eventuelt resterende kartoffelekstrakt, og det pågældende parti indføres ikke til Unionen.
               Alle resterende partier, som der henvises til i stk. 3, andet afsnit, skal underkastes undersøgelser i henhold til punkt 1.1 og punkt 4-10 i bilag I til direktiv 93/85/EØF.
            
            
               5.   For så vidt angår partier, i hvilke der ved den i stk. 2 omhandlede undersøgelse ikke opdages symptomer på skadegøreren, skal der foretages undersøgelser for latent infektion af alle partierne i overensstemmelse med punkt 1.2 og punkt 3-10 i bilag I til direktiv 93/85/EØF.
               Mens denne undersøgelse foretages, skal alle partier forblive under officiel kontrol, og de må ikke flyttes eller anvendes.
               Hvis skadegørerens tilstedeværelse bekræftes i en prøve som omhandlet i første afsnit, skal der ske tilbageholdelse og behørig opbevaring af eventuelt resterende kartoffelekstrakt, og det pågældende parti indføres ikke til Unionen.
            
         
         
            Artikel 5
            Meddelelse om mistænkelige eller bekræftede resultater
            
               1.   Medlemsstaterne underretter straks Kommissionen og Libanon om tilfælde, hvor der er mistanke om forekomst af skadegøreren som følge af hurtigscreeningtesten som omhandlet i punkt 1.1 i bilag I til direktiv 93/85/EØF eller screeningtesten som omhandlet i punkt 1.2 i bilag I til nævnte direktiv.
            
            
               2.   Medlemsstaterne underretter straks Kommissionen og Libanon om tilfælde, hvor der bekræftes forekomst af skadegøreren i overensstemmelse med punkt 1.1 og 1.2 i bilag I til direktiv 93/85/EØF.
            
         
         
            Artikel 6
            Mærkning
            
               1.   Kartoflerne må kun indføres til og flyttes inden for Unionen, hvis de er forsynet med et mærke på et af Unionens officielle sprog med følgende oplysninger:
               
                           a)
                        
                        
                           en angivelse af, at de har oprindelse i Libanon
                        
                     
                           b)
                        
                        
                           navn på det skadegørerfri område
                        
                     
                           c)
                        
                        
                           navn og identifikationsnummer på producenten
                        
                     
                           d)
                        
                        
                           partiets referencenummer.
                        
                     
            
               2.   Det i stk. 1 omhandlede mærke udstedes under tilsyn af den libanesiske plantebeskyttelsesmyndighed.
            
         
         
            Artikel 7
            Bortskaffelse af affald
            Affaldet fremkommet ved pakning eller forarbejdning af kartoflerne i Unionen skal bortskaffes på en måde, som forhindrer etablering og spredning af skadegøreren.
         
         
            Artikel 8
            Importørernes anmeldelsespligt
            
               1.   Importøren skal i tilstrækkelig god tid i forvejen meddele, ved hvilket indgangssted vedkommende påtænker at indføre sendingen til det officielle ansvarlige organ i den pågældende medlemsstat.
            
            
               2.   Den i stk. 1 omhandlede underretning skal indeholde følgende oplysninger:
               
                           a)
                        
                        
                           mængden i de(n) pågældende sending(er)
                        
                     
                           b)
                        
                        
                           dato for den påtænkte indførsel
                        
                     
                           c)
                        
                        
                           importørens navn og adresse.
                        
                     
         
         
            Artikel 9
            Udløbsdato
            Denne beslutning udløber den 31. marts 2023.
            Denne afgørelse er rettet til medlemsstaterne.
         
         
            Udfærdiget i Bruxelles, den 26. september 2019.
            
               
                  På Kommissionens vegne
               
               Vytenis ANDRIUKAITIS
               
                  Medlem af Kommissionen
               
            
         
         
            (1)  EFT L 169 af 10.7.2000, s. 1.
         
            (2)  Kommissionens gennemførelsesafgørelse 2013/413/EU af 30. juli 2013 om bemyndigelse af medlemsstaterne til at indrømme undtagelser fra visse bestemmelser i Rådets direktiv 2000/29/EF for kartofler, dog ikke læggekartofler, med oprindelse i regionerne Akkar og Bekaa i Libanon (EUT L 205 af 1.8.2013, s. 13).
         
            (3)  Rådets direktiv 93/85/EØF af 4. oktober 1993 om bekæmpelse af kartoflens ringbakteriose (EFT L 259 af 18.10.1993, s. 1).
      
      
         
            BILAG
            
               BETINGELSER FOR IMPORT SOM OMHANDLET I ARTIKEL 1
            
            Den i artikel 1 fastsatte undtagelse finder anvendelse på kartofler, som opfylder betingelserne i punkt 1-9.
            1)   Produktionsområder
            
            Kartoflerne er fremstillet i regionerne Akkar og Bekaa i områder, der af den libanesiske plantebeskyttelsesmyndighed i overensstemmelse med den internationale standard for plantesundhedsforanstaltninger nr. 4 om betingelser for etablering af skadegørerfrie områder (1) er blevet erklæret fri for skadegøreren (i det følgende benævnt »skadegørerfrie områder«), og som Libanon hvert år meddeler til Kommissionen.
            2)   Undersøgelser af skadegørerfrie områder
            
            De skadegørerfrie områder underkastes systematiske og repræsentative undersøgelser med henblik på opdagelse af skadegøreren, jf. artikel 4, stk. 1, som foretages af de libanesiske myndigheder hvert år i fem år forud for og i løbet af produktionen.
            Undersøgelserne foretages på kartoffelmarker i de skadegørerfrie områder og på kartofler, der er høstet i disse områder.
            Undersøgelserne indeholder følgende elementer:
            
                        a)
                     
                     
                        visuelle undersøgelser af markerne i vækstsæsonen
                     
                  
                        b)
                     
                     
                        visuel undersøgelse af de høstede kartofler for symptomer på forekomst af skadegøreren på overskårne knolde
                     
                  
                        c)
                     
                     
                        laboratorieundersøgelser af kartofler med og uden symptomer.
                     
                  Undersøgelserne viser ingen tegn på forekomst af skadegøreren eller nogen andre forhold, som kan give anledning til at antage, at området ikke er skadegørerfrit i henhold til punkt 1. Resultaterne af undersøgelserne stilles efter anmodning til rådighed for Kommissionen.
            3)   Producenter
            
            Kartoflerne dyrkes af producenter, som er registreret af den libanesiske plantebeskyttelsesmyndighed.
            4)   Produktion fra certificerede læggekartofler
            
            Kartoflerne opfylder en af følgende betingelser:
            
                        a)
                     
                     
                        de er dyrket fra læggekartofler, der er certificeret i og importeret fra Unionen til Libanon
                     
                  
                        b)
                     
                     
                        de er dyrket fra læggekartofler, der er importeret til Libanon fra et tredjeland eller en del heraf, hvorfra det er tilladt at indføre læggekartofler til Unionen i henhold til bilag III til direktiv 2000/29/EF, og som er certificeret i det pågældende tredjeland.
                     
                  5)   Produktionsmarker
            
            Kartoflerne dyrkes på marker, hvor der i de foregående fem år ikke har været dyrket andre kartofler end dem, der er omhandlet i punkt 4.
            6)   Håndtering
            
            Kartoflerne håndteres ved hjælp af maskiner, som opfylder en af følgende betingelser:
            
                        a)
                     
                     
                        maskinerne anvendes udelukkende til håndtering af kartofler, som opfylder punkt 1-5
                     
                  
                        b)
                     
                     
                        hvis maskinerne har været anvendt til andre formål end dem, der er omhandlet i litra a), rengøres og desinficeres de på en passende måde, inden de anvendes til de i litra a) omhandlede formål.
                     
                  7)   Opbevaring
            
            Kartoflerne opbevares i lagerfaciliteter, som opfylder en af følgende betingelser:
            
                        a)
                     
                     
                        lagerfaciliteterne anvendes udelukkende til opbevaring af kartofler, som opfylder punkt 1-6
                     
                  
                        b)
                     
                     
                        hvis lagerfaciliteterne har været anvendt til andre formål end dem, der er omhandlet i litra a), træffes der passende hygiejneforanstaltninger, inden de anvendes til de i litra a) omhandlede formål.
                     
                  8)   Pakning
            
            Pakningsmateriale, der anvendes til kartoflerne, er enten nyt eller rengjort og desinficeret.
            9)   Præparation af kartofler og partier inden indførsel til Unionen
            
            Kartoflerne opfylder følgende betingelser i forbindelse med præparation:
            
                        a)
                     
                     
                        de er renset for jord, blade og andet planteaffald
                     
                  
                        b)
                     
                     
                        de frembydes med henblik på indførsel til Unionen i partier, hvor hvert parti består af kartofler, som er fremstillet af en enkelt producent, og som er høstet i et enkelt område i henhold til punkt 1, samt
                     
                  
                        c)
                     
                     
                        de er pakket i poser, pakninger eller andre beholdere, som er mærket enkeltvis i henhold til artikel 6.
                     
                  
               (1)  ISPM 4. 1995. Betingelser for etablering af skadegørerfrie områder. Rom, IPPC, FAO.